ผู้ประกอบการราชประสงค์ร้องธปท.ขอผ่อนชำระภาษี
ผู้ประกอบการรายย่อยย่านราชประสงค์ขอพบผู้ว่าธปท.พรุ่งนี้ช่วยเหลือผลกระทบจากสถานการณ์เสื้อแดงชุมนุม
20 เม.ย. 2553

ผู้ประกอบการรายย่อยย่านราชประสงค์ขอพบผู้ว่าธปท.พรุ่งนี้ช่วยเหลือผลกระทบจากสถานการณ์เสื้อแดงชุมนุม
นายสมบูรณ์ น้ำทิพย์จันทราเจริญ ตัวแทนผู้ประกอบการรายย่อยราชประสงค์ กล่าวว่า จะเดินทางเข้าพบผู้ว่าการธนาคารแห่งประเทศไทยวันพรุ่งนี้(21เม.ย.) เพื่อขอให้ผ่อนระยะเวลาการชำระภาษีมูลค่าเพิ่ม ภาษีเงินได้นิติบุคคล ภาษีเงินได้บุคคลธรรมดา พร้อมยกเว้นเบี้ยปรับเพิ่มเป็นระยะเวลาไม่น้อยกว่า180วัน เนื่องจากได้รับผลกระทบจากการชุมนุมของกลุ่มคนเสื้อแดง ทำให้ขาดรายได้วันละกว่า 100,000 บาท 
นอกจากนี้ จะขอเงินกู้ดอกเบี้ยต่ำสัญญาไม่น้อยกว่า 3 ปี ชำระดอกเบี้ยปีละครั้ง อัตราดอกเบี้ยไม่น้อยกว่าร้อยละ 2 ต่อปี เพื่อชำระค่าสินค้า และค่าเช่า ขอให้ช่วยเหลือจ่ายเงินชดเชยให้กับพนักงานที่ทำงานในย่านราชประสงค์ ตามหลักฐานที่เคยนำส่งประกันสังคมในแต่ละเดือน เพื่อบรรเทาความเดือดร้อน และขอให้ช่วยชำระค่าเบี้ยประกันภัยทรัพย์สิน ที่มีโอกาสได้รับความเสียหาย จากเหตุจลาจลทางการเมือง เป็นระยะเวลาไม่น้อยกว่า 1 ปี หรือจนกว่าการชุมนุมจะยุติลง ทั้งนี้ได้ยื่นขอความช่วยเหลือไปยังรัฐบาลแล้วตั้งแต่เมื่อวันที่ 16 เม.ย.ที่ผ่านมา